anag007/asmitai_wiki_konkani_dataset huggingface dataset:
Ravana

Ravana lonkecho raza ani valmiki ramainnacho kholpurux. pulos'tio rixichea vixrova nanvachea putacho ho put. ramainnant hache avoichem nanv koiksi oxem sanglam. punn kexini ani puxpotkotta oxinch tichim nanvam mellttat. avoi vonxakoddlean raun rakxos ani bapai vonxakoddlean to brahmnn axil'lo. tacho bapui ognihotri ani topsompon'n axil'lo. tori ravnnak avoi vollonn lagil'lem. to tea kallant mohabllixtt axil'lo ani tachekodden xurta, huxarkai, chikatti, nirbhoita ani svabhiman he gunn zoxe asle toxem modandhokai, duxttkai sarkil'le durgunnoi asle. kumbhokornn ani bibhixonn oxem taka don bhav ani xurponnokha hi bhoinn axil'li. mondodri hi tachi pott'ttoranni. indrojit, devontak, norantk, trixiros ani ontikai he put axil'le. ravnnak dha tonddam ani vis hat axil'leachem kainkodden vornnon melltta. tachevelean taka doxnan hem nanv poddlam asumie. valmikin taka don hat ani don tondd axil'leachem sanglam. tori valmikiramainnant kainkodde tacho doxgriv oso ul'lekh asa. kuber ho tacho savotr bhav. tachekodden bhorpur aspot ani puxkoll viman axil'lem. ek dis to vimanant bosun bapaiak mellpak vota astana ravonnache avoin taka polloilo. tika motsor zalo, tinnem ravnnak kuberavori xrimont zanvk sanglem. ten'na ravnnak gokonnak vochun dha hozar vorsam topochxrarea keli. dog ek hozar vorsachea nimannem brohmadevan prosn'n zavn monxakoddlean tuka mornnacho bhoimi na oso vor dilo, oxi tache sombondi kotha asa.
Hea vora uprant to anikui bollixtt zalo. lonka hi kuberachi rajdhani axil'li. ravonnan addangiponnan ticher zoit melloilem. hachebhair tannem morut't, onronnio hea adi zaitea razank haroile. indr adi devankoi tannem haroile. patollacher zoit mellovpak gel'lekodden bollin tacho porabhov kelo. karotvoi-i orzunan taka dhonnuche dorien bandun dovoril'lo. pulosteache sangnnen tachi suttka zali. donddkarnneat tannem sadhurup ghevn sitek ubarun vheli. tannem sitek vox korpak zaite upai kele. punn sita taka vox zali na. nimannem ramakodde zal'lea zhuzant taka moronn ailem.
Ramainnant ravonnachea gunn durgunnavixim mhaiti melltta te promann to iachkank dan ditalo, tacher ovlombun axil'leank palloditalo. toxench to vhodd totvgineani ani dhorm'- kormachea achoronnant ogorgonnio axil'lo. punn hea sogllea gunnancher mat korpi durgunn tachekodden axil'lo. takalagun tachekodde axil'lea ginnancho borea kamakhatir upeg zalo na. kaim ramainnant addvad mhonntta toxem ravonnachem udat'tikoronn korpacho iotn zala aslo, tori valmikiramainnant taka ek kholpurux mhonnunoch chodd chitravop zala. lok mansantoi tachi protima chodd promannant gholltta.
बाबाजी चैतन्य

बाबाजी चैतन्य चो जल्म सुमार इ.स. १५५१ वर्सा जाल्लो. आनी सुमार इ.स. १६५० वर्सा ताका मरण आयले.
एक साधू आनी संत तुकारामाचो गुरू. हाच्या चरित्राविशीं इतिहासीक म्हायती उपलब्ध ना. हो ब्रह्मचारी आशिल्लो आशिल्लो अशें म्हण्टात. गुरूपरंपरा ह्या संस्कृत ग्रंथांत,ताचेविशीं जी म्हायती आसा ती अशी.
भेरा भांकरीचीं राघव, केशव आनी कृष्ण वा बाबाजी अशीं तीन भुरगीं आशिल्लीं. राघवान आळंदीक एक वाद जिखलो देखून ह्या तिगांकूय चैतन्य हें उपनांव मेळ्ळें.
गाणगापूरा सावन धा-इकरा मैलांचेर आशिल्ल्या मान्यहाळ गांवांतल्या बाबाजीच्या मठाक नरसप्पाचो मठ अशें म्हण्टात. ह्या मठांत बाबजीचे बसपाचे दोन पलंग आसात. मठांतल्या देवांवांगडा ह्या पलंगांचीय पुजा करतात. ह्या मठासामकार एक व्हड दरवटो आसा. तातूंत बाबजीची समाधी आसा. थंय तुपाच्या दिव्या बगर हेर दिवो लांवचो न्हय असो नेम आसा. तशेंच बायलांकूय थंय प्रवेश ना.
शेख सुलेमानसाहेब, नरसप्पय्या, तुकारम, शिवराम कळ्याणीकर हे संत बाबजीचे शिशय.
कन्याकुमारी

एक नामनेचें तीर्थक्षेत्र. भारताचें सामकें दक्षिणेकडलें तोंक. अरबी समुद्र, हिंदी महासागर आनी बंगालचो उपसागर हांचे संगमस्र्न. कांय वर्सा आदीम हें भुशीर तमीळ राज्यांत आसलें ,
जाल्यार सध्या चो आस्पाव केरळ राज्यांत आसा. भआरतांतल्या ५१ शक्तीपीठांपैकीं एक,म्हूण हिंदूंचे नदरेन पवित्र आशिल्लें हें ठिकाण, त्रिवेंद्रमचे आग्नेयीक सुमार ८० किमी. आनी
नागरकोइलाचे दक्षिणेक १३ किमी. अंतराचेर आसा. हें एक मुखेल नुस्तें माराचें केंद्र आसून थंय नुस्त्यांविशींचें संशोधनकेंद्र आसा. इंग्लीश लोक हे सुवातेक ‘केप कोमोरीन’ अशें म्हण्टाले.
हांगा भोंवडेकार यारीक चोम्यांनी येतात. तीर्थां न्हाण घेवनपवित्र जावपाचे भावनेन येवपी भाविकांक न्हावपाखातीर हांगा घाट बांदल्यात. श्राधदाचीं कृत्यां, पिंडदान सारके पिरांक होरावपी
मरण उपरांतचे धर्मीक संस्कार आनी विधी हांगा करतात. दर्याच्या सामक्या तोखार जंय भारतभूंय सोंपता थंय देगेर कन्याकुमारीचें सोबीत देवूळ आसा. दर्याच्या उदकांत दोन व्हडल्या खंडपांचेर बसून स्वामी विवेकानंद आपली साधना करतालो म्हूण ताका ‘विवेकानंद खडप’ अशें नांव पडलें .हांगाच १९७० त विवेकानंदाचें व्हडलें यादस्तीक बांदलें. दर्यादेगेकडलें म्हात्मा गांधीचें यादस्तीक बांदतना करून दवरल्या. मोनोझाइट आनी इल्मेनाइट ह्या खनिजांक लागून हांगाची रेंव मोटी आनी रंगयाळी आसा. हांगाचें आनीक एक खाशेलेपण म्हळ्यार हांगा दर्यांतल्यान सुर्योदय आनी सूर्यास्त जाता तो पळोवंक मेळटा; तशेंच पुनवे राती एकाच बरोबर दर्यांतल्यान सुर्योदय आनी सूर्यास्त जाता तो पळोवंक मेळटा; तशेंच पुनवे रीती एकाच बरोबर दर्यांतल्यान सुर्योदय आनी चंद्रोदय पळोवंक मेळटा. हो अपूर्व खीण पळोवपाक भोंवडेकार गर्दी करतात.
हे सुवातेक कन्याकुमारी नांव कशें पडलें, ताचेविशीं एक आख्यातिका आसा ती अशी:पौराणिक कथेप्रमाण बाणासुर ह्या भिरांकुळ राक्षसाचो संहार करपी हांगाची पराशक्ती ही कुमारी
कन्या कालीचोच अवतार आसा. बाणासुर हे कुमारी लन्येचे हांल्यान मरपाचो आसता. ती ताप करून शंकराक लग्नाखातीर प्रसन्न करता म्हूण देव कन्याकुमारीसावन ३२ किमी. अंतराचेर
आशिल्ल्या शुचोंद्रम् हांगा शंकराचो म्हूर्त चुकयात. बाणासूर तिका मागणीघालपाक वता आनी तातूंतल्यान उप्राशिल्ल्यां झुंजांत का मरण येता. उपरांत यच तपाक बसता. आंकवार कन्येचे हे
सुवातेक घेतिल्ली आनी शंकराची वाट पळेत आशिल्ली पराशक्तीची सुंदर मरूर्त कन्याकुमारीच्या देवळांत आसून नवरात्रांत थंय उत्सव जाता. कन्याकुनारीचें देवूळ कोरिवकामयुक्त, दाक्षिणात्य
पध्दतीचें आसा. आयज कन्याकुनारी हें भारतांतलें एक ओडलायणें पर्यटन केंद्र जालां.
बहिणाबाई

 बहिणाबाई
जल्म.
बहिणाबाई हिजो जल्म 24 आँगस्त 1880 दिसा महाराष्टांतल्या जलगांव जील्ल्यांत असोदे ह्या गांवांत जालो . आवयचें नांव भीमाई तांकां तीन भाव घमा आनी घना आशील्ले. तीन भयणी अहील्या ,सीता आनी तुळसा नांवांच्यो आशील्ल्यो.
तेराव्या वर्सा ताजें लग्र.
वयाच्या तेराव्या वर्सा ताजें लग्र जळगावच्या खंडेराव चौधरी हाजो चलो नथुजी चौधरी हाजे लागी जालो. नथुजी आनी बहिणाबाईक तीन भुरगीं आसली. ओंकार ,सोपान आनी काशी अशी तांची नांवां. जळगांवां आयिल्ल्या प्लेगच्या साथींत ओंकाराक कायमचें अपंगत्व आयलें. वयाच्या तिसाव्या वर्सा बहिणाबाय विधवा जाली. बहिणाबाईक बरोवपाक येनाशिल्लें .तिज्यो थोड्यो कविता तिचो चलो सोपानदेव चोधरी हांणी आनी थोड्यो सोपानाल्या मावशेभावान बरोवन दवरल्यो म्हूण आमका दिश्टी पडटात . तिणे ज्यो कविता केल्या, तांका तोड ना .शेतातलें काम करता आसतना , दळटना सहज तिच्या तोंडांतल्यान कविता भायर पडटाल्यो .जगपाचें व्हड तत्वज्ञान सागूंन वताल्यो . ज्यो किदें शिल्लक आशिल्यो कविताआसात त्यो वाचून पळोवन थक्क जावपाक जाता .
. गिन्यान.
. गिन्यान आनी शिक्षण हाजो तसो परस्पर संबंद ना .एका वाटेन आमी ना शिकिल्ल्या मनशाक आमी मुर्खांत काडटात आनी दुसर्या वटेन कांयच ना शिकलेल्या बहिणाबाईच्यो कवितेचेर अभ्यास करतात .मनशा,तूं मनीस केत्रा जातलो .ते निरक्षर बायलेच्या प्रस्नाचें उतर शिकिल्ल्या बुदवंतांक आजूनय मेळना . हांतुतूच सगलें आयलें .3 डिसेंबर 1951 दिसा तिजें मर्ण जालें.
Kurdistan

Kurdistan ("Kurd prodex") ho modhyo udentantlo bhugolik prodex tatunt chodd korun Kurd lok rautat. Sod'dhea Kurdistanache ut'tor (udent ani dokxinn Turkstan), dokxinn (ut'tor Irak), udent (ostont Iran) ani ostont (ut'tor Siria) oxe char bhag keleat. Itihasik nodren tambddo Kurdistan (Soviet Yunionant) ho Kurdistanacho bhag mantale.
विल्सन माजारेल्लो

विल्सन माजारेल्लो हो एक तियात्र कलाकार.
जल्म.
विलम्किस हांचो जल्म 19 जूलय 1946 वर्सा ईनग्रासियानो माजारेल्लो आनी लोरडीना वियगस माजारेलो हांच्या घरांत जालो.
वावर.
तियात्राच्या मळार विलम्किस नांवांन लोकप्रिय जाल्ल्या ह्या तियात्रिस्तान माचयेर आनी माचये भायर कामां केल्ल्यात. विलम्किसान आपलो गांव वेळ्ळी, सालसेट – गोंय हांगाच्यान कोंकणी तियात्रान काम करपाक सुरवात केली १९ डिसेंबर १९७२ माइस्टेरो फ्राक फर्नाड आनी रीक रोड हांच्या जोड दिग्दर्शनान तयार केल्ल्या "बेकार पात्रांव" ह्या तियात्रातल्यान तांणी माचयेर पयलें पावल दवरलें. तें तांचे पयले वेवसायीक तियात्र आसले.
40 वर्साच्या काळांत तांणी चडश्या लोकप्रिय कोंकणी तियात्र दिग्दर्शकाच्या जशें सी.अलवारिस, एम. बोयर ,जासींत वाज, रेम्मी कुलासो, प्रेम कूमार, रोबीन वाज, ओपहिलीया/बाब पिटर, अरीसटेड्यस डायस, जॉन क्लारो आदी. वांगडा काम केला.
तांणी स्वता 20 तियात्र बरयल्यात आनी दिग्दर्शीत केल्ल्यात. तातूंतलें कांय तियात्र अशें आसात. तियात्रिस्त, सुकती बोरती, दुरीग, कोंकणो, लॅडीज स्पेशलीस्ट, संवसार आनी सोर्ग, देवाचें उतोर हें आदी. तांणी विलम्किस त्रीयो तयार केलो. हे त्रीयोस मूंबय आनी गोंयांत खूब फामाद जाले. 
विलम्किसान २० ओडीयो अल्बामाचे काडले. तातूंत पॉप कांतारा, देवाची कांतारा आनी भुरग्याखातीर गीत काण्यो आसात.
पुरस्कार.
हेतुतले पुरसकार धनीपण याद आपल्या कामार सिने टायम्स पुरस्कार (१९८६), मेयर ऑफ मूंबय पुरस्कार (१९८७), तियात्राच्या योगदानाचो खातीर पुरस्कार, गोवा कोंकणी अकादेमी पुरस्कार (१९९३),बरो अभिनयाचो पुरस्कार,कोवीट,(२००२), आदी.
उपाद्यो.
1..मिनिस्टरी ऑफ हुमन रिसोस , नवी दिल्ली, ताच्या संशोधन वावरा खातीर ताका फेलोशीप पुरस्कार मेळ्ळो. 
२. तांणी ४१० पानांचो ‘कोंकणीचो तियात्राचो इतिहास १०० वर्साचो काळ’ हो ग्रंथ बरयला. हो ग्रंथ गोंय सरकाराच्या कला आनी संस्कुती संचालनालयान प्रकाशीत केला. 
४. तांणी बरयिल्ली २० कोंकणी तियात्रां पुराय गोंय, महाराष्ट्र, कर्नाटक आनी गूजरात ह्या वाठारांत सादर केल्यात. 
५.तांणी १००० कांतारा रचल्यात. जीं सदांच पंणजे रेडियोचेर. (A.I.R) आनी दुरदर्शनाचेर (गोंय) आयकतात.
 ६. तांणी रचिल्ली लोकगितां देखीकः मडगांव- प्रासार, पावसाचो - दिस आनी पिकनीक गोंयच्या मांडेच्या पुस्तकांत प्रकाशीत जाल्ल्यात. 
७. ते सदांच गोंयच्या कला आनी संस्कृतायेर गोंयच्या खबरपत्रांनी बरयतात.
८. ताणें २७ ऑडिओ प्रोग्राम तयार केल्यात. तातूंत भुरग्यांची, धार्मिक,क्रिस्ताव कॅरोल ट्रियो लोक गितांचो आस्पाव आसा.
९.कोंकणीत ताणें खुप एकांकिका बरयल्यात.
शौनक

शौनक शौनक हें खुबशा व्यक्तींचें कुलनांव आसा. ऋग्वेदाच्या दुसऱ्या मंडलाचो कर्तो गृत्समद हो शौनक आसा. शतपथ ब्राम्हणांतले इंद्रोत आनी स्वैदायन हेय शौनकच आसात.बृहदारण्यकांत रौहिणायनाचो गुरू म्हूण एका शौनकाचो उल्लेख मेळटा.खुबशा पुराणांनी भृगुकुलांतलो मंत्रकार म्हूण एक शौनत दिसता. हो शौनक कुलपती आनी वेदार्थशास्त्रज्ञ आशिल्लो. रुरू-शुनक-शौनक अशी ताची वंशपरंपरा आसा.
महाभारतांत शौनकाचो भोवमानान उल्लेख केला. महाभारता प्रमाण शौनक हो एक कुलपती आशिल्लो.ताचो आश्रम हें एक व्हड गुरूकूल आशिल्लें आनी तातूंत अध्ययन करपाखातीर भारतांतल्या कोनशांतल्यान विद्यार्थी येताले.तांच्या रापा-जेवणाची सोय आश्रमामार्फतच जाताली.शौमकाच्या ह्या आश्रमांतच अथर्ववेदाचो शौनकशाखेचो विस्तार जालो. परिक्षिताचो पूत शतानीक हाका शौनकानूच तत्त्वज्ञान शिकयलें.युधिष्ठिराकय ताणें धर्मोंपदेश केला.महाभारतांत शौनकाक योनकाक योगशास्त्रज्ञ आनी सांख्यनिपुण म्हूण मानान पाचारतात.
विंगड विंगड पुराणांनी ताका क्षेत्रोपेत द्विज, मंत्रकृत मध्यमाध्वर्यू, कुलपती अशो उपाधी मेळ्ळ्यात. ताणें ऋग्वेद अनुक्रमणिका, ऋकप्रातिशाख्य,बृहद्देवता, शौनकस्मृती,चरणव्यूह, ऋग्विधान,ऋग्वेदकथानुक्रमणी हे ग्रंथ रचल्यात. वैद्यक शास्त्रांतले ‘‘शल्यतंत्र’ हे शाखेचो शौनक होच जनक मानतात. शाकल आनी बाष्कल ह्या ऋग्वेदाच्या दोन शाखांचें ताणें एकत्रीकरण केलां. ऋग्वेदाच्या उपलब्ध अनुक्रमणींत शौनकाची अनुक्रमणी पुर्विल्ली मानल्या.
तातूंत ऋग्वेदाची मंडल,अनुवाक, सूक्त अशी विभागणी केल्या.ताच्या ऋकप्रातिशाख्यांत वैदिक ऋचांची आनी शाखांतल्या मंत्रांची उच्चारणपद्दत सांगल्या. ह्याच ग्रंथांत ताणें खुबशा पूर्वाचार्यांचो आनी व्या अशे आनीकूय कांय ग्रंथकरणकार व्याडी हांचो परतून परतून उल्लेख केला. व्याडी हो शौनकाचो शिश्य आसुंये असो अदमास आसा. शौनकगृह्यसूत्र, शौनकगृह्यपरिशिष्ट आनी वास्तुशास्त्राचेर एक ग्रंथ ताच्या नांवाचेर आसात.ऐतरेय आरण्यकांतलें 5 वें आरण्यकय शौनकानच रचलें अशें सायणभाष्यावयल्यान कळटा.
आश्र्वलायन हो शौनकाचो मुखेल शिश्य आशिल्लो. ताणें आपल्या गुरूक प्रसन्न करपा खातीर गृह्य-श्रौकसुत्रांची रचना केली. त्या सुत्रांचेर शौनक इतको खूश जालो, ताणें स्वताचे सगळे श्रौतशास्त्राविशींचे ग्रंथ स्वताच्या हातान नश्ट केले अशी आख्यायिका आसा. ताणें खुबशे यज्ञ आनी सत्रां केलीं अशें पुराणांवयल्यान समजता. हातूंतल्या नैमिषारण्यांतल्या ताच्या दीर्घसत्रांत रोमहर्षणपुत्र उग्र श्रवा ह्या सूताकडल्यान ताणें महाभारताचें श्रवण केलें.
Nag Panchami

Nagponchom' xraunnachea xudhd ponchmik monoitat. Xraunn mhoino suru zaun soglleant poilim yeupi ho utsou. Hea ponchmi disa ghoramni nagachi puza kortat, taka lagun tika ‘nagponchom'’ va ‘nagponchomi’ oxem namv poddlam. Ved kalla saun ho utsou monoit aileat. Hea sombondit sabar kanneo aikuvopak mellttat.
- xri krixnn jen'na kalika nagak porajit korun yomuna nhoinchea patallatlean sukhrup bhair ailo to dis xraunn xudhd ponchmicho axil'lo. Tea disa saun nagpuza korpak survat zali oxem mhonnttat.
- panch yugam poilim ‘sotyexvori’ namvachi ek devi axil'li. Ticho bhavo nagponchomichea adlea disa somvsarak ontorolo. Tea dukhan tinnem tea disa on'nacho konn pottant ghetlo na. Hea khatir, bhoinnin nagponchomichea adlea disa aplea bhavak dirgh ayuxy prapt zaunchem hea ud'dexan upvas korun devak magnneantolean vinoilo. Hea disa nagachi puza korpa fattlem karonn mhollear, sotyexvorik aplo bhavo tea disa nagrupat dislo. Ten'na tinnem tea nagrupak aplo bhavo manlo. Tea vellar nagdevan soput ghetlo ki, ji bhoinn taka bhavo manun tachi puza kortoli tichem to rokxonn kortolo. Haka lagun hea disa bailam nagrazachi puza kortat.
Nagponchom' xudhd xraunn ponchmik monoitat
hea nagponchomi vixim purannant ek kotha asa. ‘tokxok’ nagan kel'lea opradha khatir kheast mhunn raza zonmezoyan sorpoigone suru kelo. Hatunt tannem sogllea sorpanchi ahuti divpak survat keli. Tokxok nag aplo jivo vattaupa khatir indrakodden gelo. Razan “indrai svaha, tokxai svaha” mhonnun indrodevachi legit ahuti tokxok naga vangdda dili. Hatlean, opradh korta ani tachem rokxonn korta to legit opradhi hem dakhoun dilem. Astik rixin razak top korun prosn'n kelo.Zonmezoyan jen'na taka vor magpak lailo ten'na astik rixin sorpoigone thamboupacho vor maglo. To dis xraunn xudhd ponchmicho aslo ani heach disa xri krixnnan kalia nagacho vodh kel'lo.
Horxim nag vixari punn, bharti-i somskritit nagak devo manla. Nagponchomi disa bailam nagachi puza kortat.
Polleiat.
Nag_Panchami
संज्यांव

संज्यांव हें सां जुंवाव म्हळ्यार सेंट जॉन ह्या उतराचें थळावें रूप. संज्यांव ही किरिस्तांव समाजांतली विशेश करून गोंयांतली एक भौशिक परब. जून म्हयन्याचे 24 तारखेक ही परब मनयतात. प्रोफेट इसाहाकडच्यान बापतिज्मा मेळिल्लो, सेंट जॉन, हाच्या नांवान ही परब गोंयांत व्हडा उमेदीन मनयतात. सेंट जॉन हाणें वाळवंटी विभागांत धर्मकार्याचो प्रसार केलो. लोकांनी एकामेकांक समजून घेवंचें आनी बरेपणान वागचें असो ताचो संदेश आशिल्लो.
ह्या दिसा किरिस्तांव समाजांतले दादले, सांज्यांवाचो उगडास करपी पदां म्हणटात, ताच्या नांवांचो जयजयकार करीत रस्त्यावयल्यान मिरवणुकेक वतात. गांवचे लोक हे मिरवणुकेंतल्या पंगडाक आंबे, पणस, अणसां सारकेल्लीं ह्या मोसमांतलीं फळां आनी सोरो तशेंच पैशे दितात. मिरवणुकेंतले लोक कपलाक चुट्ट्यांची, काटयेची कपलपट्टी(कपेल) बांदतात. नव्यानच लग्न जावन गेल्ल्यो गांवच्यो धुवो आपल्या घोवा वांगडा खासा संज्यांवाचे परबेक उपस्थिती लायतात. येतना जांवयान फळांचें वजें हाडपाची प्रथा आसा. हीं फळां गांवच्या लोकांक वांटप जाता. हे नवे जांवय संज्यांवाचे मिरवणुकेंत सामील जातात.
शेवटाक सगळे जाण गांवच्या बांयांची, न्हंयांनी उडयो मारून न्हातात. कांय न्हंयांचे देगेवयल्यान गांवांनी संज्यांवाच्या निमतान सजयल्या सांगोडावरवीं न्हंयेंतल्यान मिरवणूक काडटात.
गोंयांत (बारदेस), करमळी (तिसवाडी) आनी बाणावली (सालसेत) हांगा सेंट जॉनाचीं कपेलां आसात.
-कों.वि.सं.मं.
पळेयात.
Festa de São João do Porto
आर्बोरीक

झाडाच्या खंयच्याय भागाची कलात्मक नदरेन केल्ली सोबीत मांडावळ. सुकें मूळ, कांड, पानां, फुलां हे झाडाचे भाग एकठांय करुन ‘ आर्बोरीक ’ ही वस्त तयार करतात. लॅटीन भाशेंत झाडाक ‘ आर्बल ’ म्हणटात. ताचेवेल्यान ‘ आर्बोरीक ’ हो शब्द आयला आसुंये अशें जाणकार मानतात. आर्बोरीक हा मूळ कला भारताभायली. इकेबानु फ्लावर अॅरेंजमेंट हाचे वांगडा ती जपानांतल्यान आयली आनी उपरांत वेस्ट इंडीज, अमेरिका हांगाच्यान हेर देशांत पातळ्ळी.
बऱ्या झाडापसून आर्बोरीक जाताच. पूण बरीं झाडां कापचे परस, सुकिल्ल्या, मोडिल्ल्या आनी इबाडिल्ल्या झाडाचें आर्बोरीक बरे तरेन करूं येता. आर्बोरीक करता आसतना मूळां, पाळां,कांडां, सुकिल्लीं फळां, कोमऱ्यो, आंकऱ्यो, हांचे वांगडा जाय थंय तांतयांचीं कल्लां तण, शंख, शिपयो, बियो हांचो वापर करतात. एक झाड मरतकच जेन्ना ताच्या मुळासारक्या भागाचो कित्याकूच उपेग जायना तेन्ना ताचें आर्बोरीक करुं येता. तशेंच मुळाचे खूबशे कुडके जोडून जाय थंय कांड लावन आर्बोरीक करतात. मदेरा पसून मेजां, कदेलां ह्या सारकिल्यो जायत्यो वस्तू करुन जें भायलट उरता, ताचेपसून झाडां दवरपाचो ‘ स्टँड ’ वा ‘ वॉलपीस ’ असल्यो वस्तू करतात. गोंयांत व्हडल्या घरांनी पोरन्या आर्बोरीकाचे नमुने पळोवंक मेळटात. देखीक- चांदर सारक्या आदली राजधानी आशिल्ल्या वाठारांत आर्बोरीक चड पळोवंक मेळटात. व्हडल्या चिनी मातयेचे बरणेंत घालून ही मांडावळ दवरतात.
पूर्विल्ल्या काळांतल्या रामायण सारक्या पोरन्या पुस्तकांनी आशिल्ल्या चित्रांतल्या खोपींनी आर्बोरीकाचीं खूब चित्रां दिसतात. तेचपरी ऋषीमुनीचे दंडुके (हात दवरपाचे) वा कमंडूल म्हळ्यार आर्बोरीकाचोच एक प्रकार.
रत्नागिरी शारापसून 14 किमी. अंतराचेर आशिल्ल्या पावस ह्या वाठारांत 100 वर्सां पयलींचें एक झाड आसा. ताका सोंड, पोट, दोन खांदे अशा अवयवांचो आकार दाखोवपी खांदयो येवन गणपतीच्या रुपाची आकृती तयार जाल्या. हें झाड म्हळ्यार सैमान तयार केल्लो आर्बोरीकाचो एक नमुनो म्हणूंक जाय.
गोंयांत वाळपय, काणकोण ह्या सारक्या वाठारांनी बरींच रानां आसात. ह्या रानांन व्हड व्हड रुखांवांगडा ताच्या मुळांत ल्हान ल्हान झाडां आसतात. ह्या ल्हान झाडांचो उपेग आर्बोरीकाखातीर करूं येता. गोंयच्या सैमात माड खूब प्रमाणात जाता. माडापसून सोबीत आर्बोरीक वस्तू करतात. असल्या आर्बोरीकाचें प्रदर्शन मांडीत जाल्यार भोंवडेकाराकडल्यान खूब खप जावं येता. मुंबय सारक्या व्हड शारांत हाका खूब वाव आसा. माडापसून बगळो, म्हातारो,पेटूल, फुलां दवरपाचो व्हाज (फ्लावर पॉट), दवलो अशो जायत्यो वस्तू जातात. झाडाचें मूळ वा कांड जो भाग आमकां जाय तो एका बल्लांत सुमार चार कील मिठाच्या उदकांत भिजत दवरतात.अशें केल्यार झाडाक कीड लागना. दोन दिसां उपरांत तांच्यो साली काडटात आनी गुळगुळीत करतात. झाडाचो कुडको ओलो आसतना ताका आकार दिवप सोपें जाता. उपरांत तें चार-पांच दीस सुकयतात. बरो सुकल्या उपरांत तो भाग परत एक फावट तासून, गुळगुळीत करून पॉलीश करून एक दीस दवरतात. उपरांत ताका ‘ वूड टच ’ नांवाचें पॉलीश लायतात. फुडें जाय जाल्यार तातूंत रंग भरसून हलक्या हातान वेलेवयर परतें पॉलीश करतात.
हॉटेल सजोवप, सोबित वॉलपीस, फोन स्टँड, घरांतलीं सालां सजोवप हांच्याखातीर आर्बोरीकाचो उपेग करतात. तांच्यावरवीं तरेकवार प्राण्यांचे आकार करून सालांत (हॉलांत)दवरतात. झाडाच्या कांडाक सुंदर अळमी येतात. हें कांड सुकयल्या उपरांत एक सोबीत आर्बोरीक तयार जाता.
Anjirachea Zhaddachi Vopar

Anjirachea Zhaddachi Vopar.
Parable of the Budding Fig Tree
Voparincho hetu.
Tednam xisamnim lagim sorun Taka vicharlem: “Voparimnim tanchê kodde kiteak uloitai?” Tannem portipall kelo: “Kiteak Sorginchea Rajeache gutt vollkhunchem dennem tumkam dil’lem asa; tankam herank na. Asa tankam Dev anink-ui ditolo ani tanchem map bhoron òt’tolem; punn na tankam, asa tem porian tanchê koddlem Dev kaddun ghetolo. Dekhun Hanv voparimnim tanchê kodde uloitam, kiteak polleun-ui tankam disona, ani aikun-ui tankam aikona ani somzo-i na.
Izaiasan oxem adinch sanglolem tem tanchê sovem pallon ieta:
"‘Aikun-aikun tumkam kãi, somzochem na; polleun-polleun tumkam kãi dischem na. Kiteak hea lokachem kalliz zodd-nibor zalam, tanche kan bhere zaleat, tanche dolle dhamplole asat; na tôr dolleamnim tankam disunk lagtolem, kanamnim tankam sarkem aikunk melltolem, monan tankam somzotolem, ani, tim Mhojê-xim portun ieun, 
Hanv tankam borim korin .’
Anjirachea Zhaddachi Vopar.
Povitr Pustok Lukas 21 ː 29-33 (Matev 24:32 f.; Mark 13:28 f.)
29 Ani Tannem êk vopar sangli: "Anjirachea zhaddak ani heram sogllea zhaddank polleiat.
30 Tankam kombriô futttat tednam gim lagim pavla mhonn tumkam kollon ieta;
31 toxench heô soglleô vostu ghòddloleô tumi polletôch, Devachem Raj lagim pavlam mhonn zanno zaiat.
32 Hanv tumkam khorench sangtam: hem sogllem ghòddlea bogor hi pinddka ontorchi na.
33 Ontrall ani prithum sortolim, punn Mhojim utram sorchim nant."
“Voparimnim uloitolom, sonvsar rochloleak gupit asloleô vostu ukteô kortolom”, hem provadiachem utor oxem khorem zalem. (Matev 13:35)
वपारिंचो हेतू.
तेदनां शिसांनीं लागीं सरुन ताका विचारलें: "वपारींनीं तांचे कडे कित्याक उलयताय?" ताणें परतीपाळ केलो: "कित्याक सर्गींच्या राज्याचे गूट वळखूंचें देणें तुमकां दिल्लें आसा; तांकां हेरांक ना. आसा तांकां देव आनींक-उय दितलो आनी तांचें माप भरन अत्तलें; पूण ना तांकां, आसा तें पोरयान तांचे कडलें देव काडून घेतलो. देखून हांव वपारींनीं तांचे कडे उलयतां, कित्याक पळेवन-उय तांकां दिसना, आनी आयकुन-उय तांकां आयकना आनी समजयी ना."
इजायासान अशें आदींच सांगललें तें तांचे सवें पाळोन येता:
"आयकुन-आयकून तुमकां काय, समजचें ना; पळेवन-पळेवन तुमकां काय दिसचें ना. कित्याक ह्या लकाचें काळीज जोड-निबर जालां, तांचे कान भेरे जाल्यात, तांचे दोळे धांपलले आसात; ना तर दोळयांनीं तांकां दिसूंक लागतलें, कानांनीं तांकां सारकें आयकुंक मेळतलें, मनान तांकां समजतलें, आनी, तीं परतून येवन, हांव तांकां बरीं करीन ."
आंजिराच्या झाडाची वपार.
पवित्र पुसतक लुकास २१ ː २९-३३ (मातेव २४:३२ फ.; मार्क १३:२८ फ.)
२९ आनी ताणें êक वपार सांगली: "आंजिराच्या झाडाक आनी हेरां सगळ्या झाडांक पळेइयात. ३० तांकां कंबरीो फूटतात तेदनां गीं लागीं पावला म्हण तुंकां कळन येता; ३१ तशेंच हेो सगळेो वसतू घòड्ललेो तुमी पळेतोच, देवाचें राज लागीं पावलां म्हण जाणो जाय्ात. ३२ हांव तुंकां खरेंच सांग्तां: हें सगळें घòड्ल्या बगर ही पिनड्का अंतर्ची ना. ३३ अंत्राळ आनी प्रिथूं सर्तलीं, पूण म्हजीं उत्रां सर्चीं नांत."
“वपारिंनीं उलयतलं, संवसार रचलल्याक गुपीत आसललेो वसतू उक्तेो कर्तलं”, हें प्रवादियाचें उतर अशें खरें जालें. (मातेव १३:३५)
Polleiat Niall.
The Budding Fig Tree, Commentary &amp; Meditation
Parable_of_the_Budding_Fig_Tree
हिराबाई पेडणेकार

हिराबाय पेडणेकार ही एक नाटककार.
जल्म.
हिराबाई पेडणेकार हांचो जल्म सावंतवाडीक 22 नोव्हेंबर 1886 ह्या दिसा जालो.
शिक्षण.
तांचे संगितांतलें शिक्षण भास्करबुवा बखले हांचे कडेन जालें. गुर्जरशास्री हांचे कडसून हिराबाईन,संस्कृत नाट्यशास्र, आनी नाट्यवाड्.मय हांचो सूक्ष्म अभ्यास केलो. गोविंद बल्लाळ देवल हांचे प्रेरणेन तांका मराठी साहित्यीक राम गणेश गडकरी, बालकवी ठोंबरे हांचे लागीं तांचो परिचय जालो. ह्या सगऴ्या मानेस्तां वांगडा चर्चा करतना हिराबाई पेडणेकारांचो अण्णासाहेब किर्लोस्कर आनी बालगंधर्व हांचे सारख्या नाट्यक्षेत्रांतल्यान दिग्गजां वांगडा आनी उपरांत नानासाहेब फाटक, श्रीपाद कृष्ण कोल्हटकर हांचे कडेन दाट संबंद आयलो. ह्या सगळ्या दिग्गज लोकां मजगती वावुरल्या कारणान हिराबाई पेडणेकार स्वाताच नाटककार जाल्यो.तांची संगीत जयद्रथ-विडंबन (1904) आनी संगीत दामिनी (1912) हीं दोन नाटकां रंगभुंयेचेर खुब्ब गाजलीं. ताणी मीराबाई आनी कवी जयदेवाच्या बायलेचेर बरयिल्ल्या नाटकांक तितलोसो हड प्रतिसाद रसिकां कडल्यान मेळ्ळो ना.
वावर.
हांच्या घराण्यांतच नृत्य; संगीत ह्यो कला आशिल्ल्यो. तांका संस्कृत बरे पैकी येताली. मराठींतल्यान बऱ्यापैकी कविताय तांणीं बरयल्यो. तांच्यो कविता मनोरंजन ह्या मासिकांतल्यान उजवाडाक येताल्यो.
मरण.
18 ऑक्टोबर 1915 ह्या दिसा पालशेत, रत्नागिरी हांगा तांका मरण आयलें.
वरूण

वरूण : (1) एक म्हत्वाची वैदिक देवता. वरूणाच्या मूळ स्वरुपाविशीं वेगवेगळीं मतां विव्दानांनी मांडिल्लीं आसात. ‘वरूण’ हें उतर ‘वृ’ ह्या ‘धांपप’, ‘आस्पावन घेवप’ ह्या अर्थाच्या धातूपसून साधित जालां अशें मतींत धरून वरूणाक सामान्यपणान आकाशदेवता मानपांत आयलें. ग्रीक आकाशदेवता यूरेनॅास वा यूरानस हिचेकडेन ताचें नांव –स्वरूप-साद्दश्र्च कल्पिल्लें आसा. हाच्याभायर वरूणाच्या फकत कांय वैशिश्ट्यांचेर भर दिवन ताका रातदेवता, चंद्रदेवता, जलदेवता, वा सपूत देवता अशेंय मानतात.
वरूण : (1) एक म्हत्वाची वैदिक देवता. वरूणाच्या मूळ स्वरुपाविशीं वेगवेगळीं मतां विव्दानांनी मांडिल्लीं आसात. ‘वरूण’ हें उतर ‘वृ’ ह्या ‘धांपप’, ‘आस्पावन घेवप’ ह्या अर्थाच्या धातूपसून साधित जालां अशें मतींत धरून वरूणाक सामान्यपणान आकाशदेवता मानपांत आयलें. ग्रीक आकाशदेवता यूरेनॅास वा यूरानस हिचेकडेन ताचें नांव –स्वरूप-साद्दश्र्च कल्पिल्लें आसा. हाच्याभायर वरूणाच्या फकत कांय वैशिश्ट्यांचेर भर दिवन ताका रातदेवता, चंद्रदेवता, जलदेवता, वा सपूत देवता अशेंय मानतात.
वैदिक आर्य फुडें आपल्या संस्कृतीक इतिहासाच्या विकासक्रमांत आपल्या विजिगीषू प्रवृत्तीकडेन अनुरूप अशा 'वृत्रहा' इंद्र हे देवतेक सगळ्यांत व्हड मानपाक लागले. हाकालागून वरूण आनी इंद्र दोगांच्याय अनुयायांत एके तरेची सर्त निर्माण जावप सभावीक आशिल्लें. पूण ते सर्तीचे वायट परिणाम टाळपाखातीर वैदिक ऋषींनी चडकरून वसिष्ठांनी व्हड हुशारेन त्या देवतांचें कार्यक्षेत्र निश्र्चित केलें आनी इंद्रावरूणौ हे व्दंव्ददेवतेची संकल्पना मुखार हाडली.
वेदोत्तर काळांत जायत्या कारणांकलागून वरूणाचें वैश्र्विक आधिपत्य संपुंश्टांत आयलें आनी फकत दर्याचो अधिश्ठाता देव हें ताचें व्यक्तिमत्व प्रस्थापित जालें.
औरंगाबाद

महाराष्ट्र राज्यांतल्या औरंगाबाद जिल्ह्याचें आनी मराठवाडा विभागाचें मुखेल ठाणें. गोदावरी न्हंयची उपन्हंय हिचे उजवे देगेर हें शार वसलां. पुण्यासावन २३० किमी. आनी अहमदनगरसावन १०९ किमी. ईशान्येक हें शार आसा. लोकसंख्या ३,११,४२१(१९८१) आवांठ ५०.४८ चौ.किमी.
ह्या शाराचें मूळ नांव खडकी आशिल्लें. निजामाचो प्रधान मलिकअकबर हाणें मोगलांकडल्यान हे शार निजामाकडेन आयल्या उपरांत मराठवाड्याचें एक संस्कृतीक केंद्र म्हूण ताका नामना मेळ्ळी. फुडें राज्यपुनर्रचणुके उपरांत हें शार महाराष्ट्रांत आयलें.
ह्या शारांत मलिकअंबराच्या काळांतल्यो आनी ताच्या उपरांतच्यो कितल्योश्योच पोरन्यो वास्तू पळोवंक मेळटात. दुस-या ते सातव्या शेंकड्यामेरेन दोंगर कोंरातून केल्ल्यो दोंगरी होंवरी
हांगा आसात. हातूंत अजंठा आनी वेरूळ हांकां बरीच नामना आसा. ह्या दोन नामनेच्या होंव-यांखातीर औरंगाबाद हें पर्यटन केंद्र जालां. तेभायर हांगा औरंगजेबाचो दरबार भरतालो तो
किल्लो, जामे मशीद, पाणचक्की आनी १६७९ वर्सा औरंगजेबान आपली बेगम दिलरासबानू हिच्या उगडासाक हुबेहुब ताजमहालाभशेन बांदिल्लो ‘बिबिका मकबरा’ आसा. औरंगाबादच्यान
लागींच दौलताबादचो किल्लो आसा. ताच्या मुखार ६० मी. उंचारयेचो चॉंद मिनार आसा.
मनमाड ते हैदराबाद रेल्वेमार्गावेलें हें मुखेल स्थानक. हांगाच्यान ९ किमी. अंतराचेर चिकलठाणा हांगा विमानतळ आसा. ह्या शारांत रस्मी आनी सुती कपड्यांचयो गिरणी आसात.
तेचपरी लुगटावेल्या पारंपारिक ‘हिमरू’ आनी किनखाबाच्या कामाखातीर ह्या शाराची नामना आसा. तेभायर हांगा यंत्रा, कातडीकाम, आयदनां, धातुच्यो वस्तू आदीचे कारखाने आसात.
जिल्ह्यांतल्या शेतीमालाची ही वेपारपेठ आसून मराठ्वाड्यांत संस्कृतीक आनी शिक्षणीक मळार ह्या शाराचें नांव आसा. मराठवाडा विध्यापीठ हांगा आसा. तशेंच कांय महाविध्यालयां आनी
तंत्रसंस्थाय आसात.
Adarache Maie Gaion

Adarache Maie - Gaion.
Adarachê Maiê
Mother of Help
Type: Hymn
Source: Gaionacho Jhelo, 1995 edition, T-3, p. 204
Lyrics: Traditional
Music: Francisco Quadros, Bastora, Bardez, Goa
Publisher: Goychi Sevadhormik Somoti (P
astoral Institute), Old Goa, Goa 403 402
Translated by: Alfred Noronha, Pandavaddo, Chorão, Goa 403 102. August 2005
Adarachê Maiê,
Mother of Help,
Tum gê Maiê mogallê,
Oh Loving Mother,
pav amkam Tum, samball amkam Tum,
help us in our needs and take care of us,
sanddum naka gê mornnachea vellar.
do not forsake us at th
e hour of our death.
Polleiat.
Gaionnam
Taj Mahal

Tajmohal somvsarik namna mellil'li,xohazohan razan bandil'li ek khobor.Hi vastu agra xaraposun tin moilancher yomuneche deger asa.I.So.1631 vorsache survek magel somratt xohazohan hachi begom' orzumondobanu va mumtazomohal hika moronn ailem..Tichem ek yadstik bandchem,oxem xah zohanan tharailem ani agrache dokxinnek raza zoisingache malkicho zago vikto gheun thoim mumtazachem dofon kelem ani tajmohalachi hi imarat bandli.He imarotichea bandkamak 22 vorsam kam' kortale.Tea kallant,tajmohal 6 kotti rupea khorch ailo,oxi mhaiti badxohanameantlean melltta.[1]
Yomunechea kantthar,udkachea provahak kattkonant 579,12 mittor dokxinn-ut'tor oso choukon 304.80 mittor ×304.80 mi tajmohal anni tachea do ani zovab heo don ima vottentolo 137.16mittor ×choukonant provexodar,chouk,pasa. Sorbhomvotonnim tambddoya fatramni bandil'li unch vonnot asa.Fuddlea provexodarantlean bhitor votkoch choukam gelear,tajmohal mukhauyole vhoddle bagechem provexodar dixtti poddtta.Hea bandil'lea provexodarantole komanibhomvotonnim dhovea songmorouri okxoramni korantleat.Bagent modim dhamvtea udkacho provah dourola.Provexodarasaun mohalameren rosteachea donuy vottamni suruchim zhaddam ani pachvechar tonn asa..Udent-ostont modhyorexancher karonjim ani vhamvtea udkache patt asat.Ostonti vanttanchea tonkancher vonnttimotolim provexodaram asat. .
Bagche modim matso unch dhovea songmorouracho chouthro,tatunt tollem,samkar rund tambddoya fatrancho chouthro,tacher donuy vottamni don imarati ani tanchemodim eka unch dhovea songmorouri chouthreacher tajmohal kxetrofoll 95.40 mittor ×95.40 mittor ani 6.70 mittor itli asa tajmohalachi vastu 56.70 mittor ghonchoukon char dixanchea char mukhel vottamni 28 mittor unchayechim provexodaram ani konxamni ghumott axil'leo char sotreo asat..He vastubhitor modim fokt dorxonakhatir don kobri asat,punn mukhel kobri tollghorant asat.Tajmohalachea 17.67 mi.Ani unchai 22.55 mi.Mukhel prixtthobhagancher songmorour korantun bhitor rongit khodde ani korivo zalleo bosoileat.Heo zalleo oxe toren bosoileat,ki bhailo ujvadd sohzotayen bhitor yeta. He konnem' toyar kelo hachevixim borech vad asat.Tevixim jeronimu,veronevo,esttin,dobordo,ustad imfadi,ustad ohmod lahori ani her zaitea zannanchim namvam ghetat hachevelean ho nomuno dexi toxench videxi kolakaramni toyar kela oso tork kaddop zata.Hindu xilpoxastrachea sidhdantanchem palon korun hi nirmiti kelea.Modim ghumott,ghumttachea mullakodden komllacheo paklleo ani ani xikhracher trixull asa somvsarobhorchea poryottokankhatir,tajmohal ek khaxelem akrxonn zaun asa
Polleiat.
Taj_Mahal
रिटा रोज

रिटा रोज ही एक फामाद तियात्र कलाकार.
जल्म.
तिचो जल्म 7 सप्टेंबराक मुंबई शारांत जाल्लो. तिचो मुळगांव सालिगांव, गोंय आसलो.
शिक्षण.
तिणें मुंबई कोलाबा वाठारांतल्या होली नेम स्कूल आनी सोफिया महाविद्यालयांतल्यान शिक्षण पुराय केले. शाळेंत आसतानाचतिणे आपले अभिनय आनी गायनाचे गूण व्यक्त केल्ले.
वावर.
रिटान आपल्या अभिनयाची सुरवात शाळेत आसतानाच केल्ली.ती वकृत्व, गायनआनी नाटकुल्यांच्या सर्तींत भाग घेताली. चवथेंत आसत तिणे “प्रिन्सेस टायनी टोट”ह्या ओपेरांत मुखेल भुमिका केल्ली. आठवेंत आसतनाशेकसपियराच्या“मरचट ओफ वेनिस”ह्या ओपेरांत तिची पोरतीया ही भुमिका उगडास उरपा सारकी आसा. तिणे आपल्या तीन वर्गमित्र वांगडा“गे लिटल जेपानिस”हे गीत गावून ताचेर नाचूयकेल्लो.
तिचो बापूय आदल्या काळावयलो तियात्ररीस्त आशिल्लो. आनी ताचेकडल्यान तिणें प्रेरणा घेतिल्ली.
आलफेड रोजान बरोवन दिग्दर्शीत केल्ल्या ’मनिस वा देंवचार’ ह्या तियात्रातल्यान रिटा रोज कोंकणी माचयेर आयली. उपरांत तिणें आपल्या बापायच्या सोसणिकाय आनी घोराची चावी ह्या तियात्रांनी आलफेड रोजा वांगडा काम केला. मागीर ते आलफेड रोज हांचेकडेन लग्न जाले. आलफेड रोज हो आवजान आनी काळजान भांगर मनीस आशिल्लो.
तिच्या भुमिके खातीर लोक तिचो उगडास करतात.प्रेम कुमाराच्यामारिया मेकदालीना आनी डॉ सायमन फेर्नांडीसाच्या मारिया गोरेटीतातूंन तिणें मुखेल भुमिका केली आनी लोकांची मनां ओडून घेतिल्ली.तशेच तिणें रोबीन वाजाच्या तियात्रांत इव आनी क्लिओपात्रा सारकिल्ल्यो मुखेल भुमिका केल्यात. एम. बॉयराच्याएकूच रोस्तो ,
ह्या तियात्रांतल्या इंग्लीश मॅडमीच्या भुमिकेन लोकांची लक्ष ओडून घेतलें. आलफ्रेड रोजाच्या आंगोवणेचीओकोल आनी लकपती नोवरो ह्या तियात्रांत तिणें नायिकेची भुमिका केल्ल्या.
रिटारोज हिणें 400 तियात्रां आनी 200 गायनाची कार्यावळी केल्यात. तिणें 70, 80, 90 शतकांतल्यो म्हत्वाच्यो भुमिका केल्यात.बोंगलाट ह्या कोंकणी फ्रिल्मांत तिणें नायिकेची आनी म्होजी घोरकान्न हातूंतआदारी कलाकाराची भुमिका केल्ल्या.
अभिनया भायर तिणें आपल्या गोड आवाजातल्यान लोकांक भुल्ल घातल्या. कोंकणी कोंकणी, लोनदोनचो मोग, ले जोनी ले,तीन काळजा,तूं मोंदीर म्होजें’ आनी ‘काऴजाचो कुंवोर’ ही तिणें गायिली गितां.’काजार जायना’,’कोंकणी विसरूक ना’.आनी ‘मारेकार ’ दुवीं गायल्यात. ती चड फामात जाल्यात.
एम बोयर,एच बिटन,रोबिन वाज,एथोनी सेन,मेनडस ब्रोस आनी केनी हाचे बरोबर ताणे त्रियोस आनी कोत्रेस गायना गायला.
आलफ्रेड रोजा वांगडा लग्न जाले उपरांत ते भारतात न्हय तर भारतात भायर लेगीत तियात्रां केल्ल्यात. देखीकः गल्फ,जर्मनी,इग्लंड आनी यू एस ए. तांणी खूबशी डिस्क.केस्टेस आनी आल्बम काडल्यात.
मुंबई दुरदर्शनात तिणें आपल्या घोवा वांगडा मेळून टि.वी. वयली कार्यावळ करपी ती पयली जोडी आशिल्ली.जेन्ना तांका पयले भुरगें जावपाक आशिल्ले तेन्ना तिणे दिनयार कोनट्रक्टर,बुरजोर पाटेल,उशा उंथप आनी आलिकु पदामसी हांचे वांगडा मेळून आदी माजबेन्स नाटकांत गीत गायल्ले.दिनयार कोनट्रक्टर,बुरजोर पाटेल,उशा उंथप आनी आलिकु पदामसी.
कोंकणी माचये वयल्या उत्कृश्ट दिग्दर्शका वांगडा काम केला.देखीकः सी अल्वारीस,प्रेमकुमार ,रोबीन वाज,रिको रोड,एथोनी सेन, रोडील आनी एम जे डी लेमा.
तशेच तिणें रेमी कुलासो, किड बोक्सर, फास्तो दा कॉस्ता,एरीसटेडस डायस,बाब पिटर,जेसिन्तो वाज,नेवस ओलिवेरा,टोनी माटीन्स,पिटर वि फ्रेनानडिस ,मिना लायतो,एडविन गोन्सालवीसहांच्या तियात्रांनी वांटो घेतला. आरेल्म उत्सव हातूंत ताणे पदंरा परस अदीक वर्सा गायन केल्ला.
पुरस्कार.
रिटा रोज हिका खूबशे इनामां आनी भोवमान फावो जाल्ल्यात.
Banastarim-cho São Tiagocho kil’lo

Bharotantlo Banastarimcho São Tiago kil’lo, zaka St. James Banastarim vo Benastari mohal mhonn vollkhotat , to Boraborichea: 15.4912217°N 73.9565688°Eo Cumbarjua kalveachea uzvea dhodder , adlea Goenchea udent- Ut’tor Goenchea jilleant Bharotachea ostompt doreadeger asa.
Itihas[sudar].
Thollavea rajkorteamni bandlolo, hea kil’leacho tabo Purtugez Bharotachea Rajiodhikari Afonso de Albuquerque hannem 2 Abril 1512 ghetlo. Purtugez soinan rabito kelolea kil’leak Fortaleza de São Tiago (St James hacho kil’lo) nanv divpant ailem..
1512 vorsa, Albuquerque Goeam naslo mhonn zanna zavn, tornattea Bijapuchea Sultanachea montrean, Fulad Khan hachea fuddariponna khal ek fouz Goeant dhaddli zaka Purtugez Pulatecao mhonnttalet. Hea senapotin hea Goenchea zunveancher ghuri ghatli, ani apnnank Benastarimchea kil’leant sthaplo. .Kil’leak Albuquerquechea eka foujen tachea Cochin savn Goeam portonneant, uprant porot ghetlo..
Otthravea xekddeant, Portugalachea Jose I , hachea Governor ani Captain-General of the State of India (Estado da India) suchovnnent, Marquis of Pombal hannem mhollem: "Hea S.Thiago kil’leant solla [tof] kuddke asat, ani ek tantuntlo eka vegllea akaracho asa. Ani hea tofkhaneachea tukddea vixim, Secretary General of the State of India (Estado da India), Cláudio Lagrange Monteiro de Barbuda hannem ekunisvea xekddeant, mhollem:
Albuquerque hannem Benasterim (Banastarim) Ghollachi dokhol ghetli, jen’na Purtugezam adleamni to kil’lo bandlolo, zo ek "Goeank chavi zavn aslo".
तिरहुता

तिरहुता वा मिथिलाक्षर ही मैथिली भाशेची लिपी . तिरहुता लिपीचो इतिहास खूब लांब जाला. उदासीनताय आनी हे लिपीचो उणो वापर जाल्ल्यान तिरहुता लिपीच्या बदलाक देवनागरी लिपींत बरोवपाची संवय मैथिली भाशीकांक जाल्या. पूण हालीं कांय पारंपारीक ब्राह्मण (पंडित) हे लिपीचो उपेग ‘पाटा’ ( लग्नाक संबंदीत पत्रां आदी) धाडपाखातीर करतात. ही लिपी बंगाली लिपी सारकी आसली तरी ती मात्शी वेगळी आसा. बंगाली लिपी परस ती वाचप खूब कठीण.
ತಮ್ಡೆ ತೊವ್ಶೆ

ತಮ್ಡೆ ತೊವ್ಶೆ
=ಪರಿಚಯ್= 
ಸಾಮಾನ್ಯ್ ಜಾವ್ನ್ ಕರಾವಳಿ ಪ್ರದೇಶಾ೦ತ್ ರೈತ್ ತೊವ್ಶೆ ಲಾವ್ಚೆ೦ ಕಾಮ್ ಪಾವ್ಸ್‌ಚಾ ಟೈಮರ್ ಮಾತ್ರ್. ವೊತಾಚಾ ಟೈಮರ್ ತೊವ್ಶೆ ಲಾವ್ಚೆ೦ ಕ್ರಮ "ಕರಾವಳಿ ಪ್ರದೇಶಾ೦ತ್" ನಾ. ನೆಟ್ಲ್ಯಾರಿಕ್ ತಾಚೆ ಕಾಯಿ ಹವಾಮಾನಚಾ ಕಾರಣ ಮುಖಾ೦ತ್ರ್ ತೊವ್ಶೆ ಕೊಡ್ ಜಾತಾ.ತಮ್ಡೆ ತೊವ್ಶೆ ಥೊಡ್ಯಾ ಕಡೆ ಅಪರೂಪ್ ಜಾವ್ನ್ ಕೃಷಿ ಕರ್ತಾತ್. ಬೆಳ್ತ೦ಗಡಿ ತಾಲ್ಲೂಕ್ ಓಡಿಲ್ನಾಳ ಗ್ರಾಮಚ್ಯಾ ಕಟ್ಟಡಬೈಲಿ೦ತ್ ವಾಸ ಕರ್ನ್ ಅಸ್ಚ್ಯಾ ವಸ೦ತಮಿತ್ರ,ತಾಣೆ೦ ಹತಾಕ್ ಜಾತಾ ತಿತ್ಲೆ೦ ಕಾಮ್ ಕರ್ನ್ ತಮ್ಡೆ ತೊವ್ಶೆ ಲೈಲ್ಲಾ೦.
=ಸೊಭಯ್=
ತಮ್ಡೆ ತೊವ್ಶೆ ಗ್ರೀನ್ ಕಲ್ಲರಾರ್ ಅಸೊವ್ನ್ ವ್ಹಡ್ ಜಾತಾನಾ ತಮ್ಡೆ ಕಲ್ಲರಾರ್ ಯೆತಾ. ತಮ್ಡೆ ತೊವ್ಶೆ ಭಿತರ್ ರಸಭರಿತ್ ಜಾವ್ನ್, ಮತ್ ಸೇಳೆಸುವುಚೆ೦ ಪರ್ಮಳ್ ಜಾವ್ನ್, ತರ್ನೆ ತೊವ್ಶೆ ಖಾ೦ವ್ಕ್ ಬರಿಚ್ ರುಚಿಕ್.
=ತಯಾರಾಯ್=
ಮಜ್ಜಿಗೆ ಹುಳಿ ಕೆಲ್ಲ್ಯಾರ್ ಚಡ್ ರುಚಿಕ್ ಜಾತಾ. ಪಾಯಸ,ಅಪ್ಪ,ಕಡುಬು,ದೋಸೆ,ಬಿರಿಯಾನಿ ರೈತಾ,ಸಾ೦ಬಾರ್, ಇತರ್ ತಯಾರ್ ಕರ್ಯೆತ್. ಗಾವಾ೦ತ್ ವ್ಹಡ್ ಜಾವ್ನ್ ತೊವ್ಶೆ ತಮ್ಡೆ ಕಲ್ಲರಾರ್ ಯೆತಾನಾ ತಮ್ಡೆ ತೊವ್ಶೆಚಿ ರುಚ್ ಉಣಿ.ತಾಚೆ ಸರ್ಲ್ ಪತಾಳ್ ಜಾಲ್ಲ್ಯಾನ್ ಸಗ್ಳಿ ನಿಸ್ತ್ಯಾಕ್ ಘಳಿಯೆತ್
=ಕಶೆ೦ ಲಾವ್ಚೆ೦=
ಜೂನ್ ಮಹಿನ್ಯಾ೦ತ್ ಪಯ್ಲೊ ಪಾವ್ಸ್ ಯೆತಾನಾ ತಮ್ಡೆ ತೊವ್ಶೆ ಲಾವ್ಚೊ ವೇಳ್.ತಾಕಾ ಸೆಣ್, ಗೊಬ್ಬೊರ್, ಮತಿ, ಪೊಪ್ಲಚಿ ಸರ್ಲಾ೦ ಗಾಲ್ನ್ ನೆಟ್ಲ್ಯಾರ್ ಬರಿ ಬೊರೆ೦. ಜಡ್ ಜಾಲ್ಲ್ಯಾ ನ೦ತರ್ ಏಕ್ ದೋನ್ ಪಾವ್ಟಿ೦ ಜಿವೊ ಗೊಬ್ಬೊರ್ , ಮತಿ,ಉದಕ್ ಗಾಲಿಜೆ.ಅಡಿಯೆ೦ತ್ ಉದಕ್ ರಾವನಾತ್‌ಲ್ಲ್ಯಾ ಬರಿ ಪಲೈಜೆ.ತಾಕಾ ಚಪ್ಪರ೦ತ್ ಘಾಲಿಜೆ ಮ್ಹನ್ ನಾ.ಬಗರ್ ತಾಚೆ ಬಳ್ಳಿ ನೆಲಕ್ ಸೊಡ್‌ಲ್ಲ್ಯಾರ್ ಕಾಯಿ ದಿತಾ. "೪೫ ದಿಸಾನಿ" ಹೂ ಸೊಡ್ನ್ ವೆಗ್ಗಿ ಕಾಯಿ ಜಾತಾತ್.ತಾಕಾ ರಸಗೊಬ್ಬರ,ಕೀಟನಾಶಕ ಘಾಲಿಜೆ ಮ್ಹಣ್ ನಾ.
=ಮೊಲ್=
ತಮ್ಡೆ ತೊವ್ಶೆಚೆ ಗಾತ್ರ ದಾಕ್ಟೆ೦.೧ ಕಿಲೋ ತೂಕಜೆ ಜಾಲ್ಲ್ಯಾರ್ ೪ ತಮ್ಡೆ ತೊವ್ಶೆಚೆ ಗಾರ್‌ಜ್ ಆಸಾ. ಮಾತ್ರ್ ೨ ಮಹಿನೆ ಕಾತ್ರುಕ್ ಜಾಯ್ಜೆ ಪಾಡ್ತಾ.ಮಾರುಕಟ್ಟೆ೦ತ್ ೧ ಕಿಲ್ಲ್ಯಾಕ್ ೨೦ ರುಪಾಯಿ ಜಾವ್ನ್ ವಿಕ್ತಾತ್. ತಮ್ಡೆ ತೊವ್ಶೆಚೆ ರುಚ್ ಬರಿ ಜಾವ್ನ್ ಆಸ್ತಾ. ಮಸಾಲೆ ಚರ್‌ಮುರಿ ತಯಾರ್ ಕರು೦ಕ್ ತಮ್ಡೆ ತೊವ್ಶೆ ಸಾ೦ಗಾತ್ ಮ್ಹನಿಯೆತ್.
=ಉಲ್ಲೇಖ್=
Prayagraj

Ut'tor prodex rajeantolem povitr tirthosthan. Adlea kala saun povitr manil'lem kxetr, tirthoraz proyag mhollear hem olahabad. Dil'lichea udent- dokxinnek ut'tor relven dil'lichean 627 kimi. Ani modhyorelven mumboi saun 1360 kimi. Ontracher, gonga-yomuna nhoinchea songmacher, hem xar vosla. Loksonkhea 6,42,000 (1981).
Okboran hanga kil'lo bandlo ani hea xarak tea prantachem mukhel tthanne kelem. Ten'na saun prajagrajak hem namv poddlem. Valmiki ramainnasaun purannameren proyagache kitlexech ul'lekh mellttat. I. So. Tisrea xenkddeantolea, hangachea xilastombhacher , somratt oxokan kouxambichea razak dil'lo hukum' korantil'lo asa. Tache uprantchea lekhant panchvea xekddeantolea somratt somudroguptachea voibhvachem vornnon korantil'lem asa. Chini bhomvddekar fohian ani hyuentsong hamnni panchvea ani satvea xenkddeantolea aplea provasournnonant proyagacho ul'lekh kela. 1801 to hem xar brittixanchea xekatolla gelem. 1857 chea bonddant hangachea dexi fouzamni vantto ghetil'lo ani sumar so dis ho vatthar aplea tabeant douril'lo. Uprant brittixamni hem bondd moddun kaddlem.
Hangachea pornea xarantolim ghoram gochch asat. Toxench roste oxir asat. Punn varagonz chhaunni sarkea novea bhagachi ankhnni odyoyaut pod'dotin kelea. Raxttri-i rajmarg, relvemarg ani viman marganche prayagraj hem ek mhotvachem kendr. Hem xar ddak, tar, durdhvoni, hea somprk sadhnamni zoddil'lem asa. Hanga dhany, ums, kapus, oxa xetmalachi vhodd bazaropetth asa.Toxench sakor, komvchi, xabu, chamddem, vitto hanche karkhane, mudronnaloyam, prokaxon somstha, neayaloi, xaski-i karealoi, rugnnaloi adinchi kendram asat. Prayagrajochem videapitth, myur senttrol kolezantolo vigoneanovibhag, yuing khrixchon kolez, noini krixi somstha, gonganath zha somskrit sonxodhon mondir, proyag songit somiti, meyo memoriyol hol, olahabad songrohaloi, videapitth songrohaloi, rajy ani modhyourti gronthaloyam si. Vai chintamonni smarok gronthaloi ani bezhontt bharti bhoun oxo namnecheo somstha hea xarant asat. Te bhair bhardvaz axroma mukhar nehruchem anondobhoun, khuxrubagentleo mogol kobri, vostokulachea kouxambiche purvil'le ovxex oxeo itihasik vastuy olahabad xarant pollounk mellttat.
Hindi sahity ani somskritayechem mullpitth mantat. Toxench dhormik nodren hea xarak agllench mhotv ailam. Gonga yomuna ani sorsvoti hea tin nhomyacho trivenni songom' hanga dixtti poddtta.Hea trivenni songmacher dor vorsa maghmello bhorta ani dor bara bara vorsamni hanga kumbhmell bhorta. Trivennimadhou, somexvor, vasukixvor, bhordvajexvor xex, proyagovenni madhou, bhagirothi,sorsvoti, yomuna oxim zaitim tirthokxetram hea kxetrachea lagsar asat. Hanga axil'lea adlea kil'leachea tollghorant purvil'le okxoyouddache kandd ozun pollounk melltta. Hea zhaddachea tallyevelean mokxarthi nhoim uddi ghetale. Hem thambounk zohangiran hem zhadd toddun uddoilem oxem sangtat.
Polleiat.
Allahabad
Amoeba

Amoeba (vorgh rhaizhopoddo, songh prottozhoa.).
omibachea xorirokochi rochnnuk sadi asun ticho akar tharavik asna. To ek sarko bodlot asta. Tachem xorir ekach pexinchem va koxikechem ghoddil'lem asun patoll ani louchik jiudrouy kol'lant(plasmalemma) dhampil'lem asta. Hea kol'lea bhitor jiudrouy (protoplasm) asta. Tachea bhair axil'lea nitoll thorak bohirdrouy (ectoplasm) ani uril'lea patoll punn konnamni bhoril'lea bhagak ontodrorvy (endoplasm) mhonnttat. Ontodrorveant axil'lem vattkullem kendr xorirantlea cholnoulonacher niyontronn dourota. Heach bhagant ek va chodd lhan-vhodd zaupi burak (compression lacuna) astat. Xorira bhitl'lo dab niyontrit korop ani drouyorup podarth kaim promannant xorirachea bhair uddoup him tanchim mukhel kaream. Khar ani godd udok, domott zomin oxa vatauronnant omibachi vosti asta. Omiba vonxacheo zaiteo zati asat. Kaim zati monxachea sorvosadaronn nodrek dixtti poddnatoi. Kaim zati sadea dolleank distat. ‘omiba prottios’ hi zat choddxi soglle kodden dista. Omiba eka tharavik akaroyedo zatkoch tache don kuddke zaun tanchi projnon kria suru zata. Hea xorirant don kuddke zaun tache don veglle pranni zatat. Barik sukxmozontu, ddayattom' ani zoiv podarthanche konn hi omibachi khaudd zaun asa. Aplea xorirantlean bhair soril'lea bottauri faguramni (Process Pseudopodium) apli khaudd oddun ti aplea jiudroveant gheta. Khauddichea bhomvtonni udkacho lhanso thor asta. Haka on'n-riktika futtun mol va ghann bhair uddoita. Faguracho upeg cholpa khatiroi zata. Omiba jea udkant rauta, tatunt virgollil'lo eksizon, visronnan (diffusion) jiudrouy kol'lantlean xorirant vota ani tatunt utpon'n zaupi karbon ddai-eksaitt bhair poddtta. Choyapochoyak lagun (xorirant sotot zaupi bhoutik ani rosainik ghoddnnukank lagun) utpon'n zaupi yuriavori nirupoyogi podarth jiudrouyokolantlean bhair votat.
Rogh.
omibacheo zaiteo zati vingodd vingodd pranneachea on'nomargant porjivi astat. Tatuntleo kaim rogacho prosar kortat. Enttamiba histtolittik hea projivachea (protozoa) somprkan vhoddlea antokddeanchea ani bhitorlea indrianchea xothak(dahyukt sujik) ‘omibajny vikar’ mhonnttat.
Chikitsah.
emettin, ddai-oyoddokvin, somol klorokvin him vokhdam omibachea rogacher gunnkari astat. Protizoiv vokhdam'modim ‘tteramaisin’ mhotvachem asta. Omibacheo xvoson ani utsorzon kria sogllea prixtthavelean (sheet plane) zatat, kotthinn poristhitint eka podarthachea strounnan aplea xorira bhomvtonni somrkxok putti nirmann korun onukul poristhitint omiba tatuntlean bhair sorta.
Polleiat.
Amoeba
तांबूलसंक्रांती व्रत

तांबूलसंक्रांती व्रत बायलांचें एक व्रत ह्या व्रतांत वर्सभर दरेका म्हयन्यांतल्या संक्रांतिच्या दिसा रातचो ब्राह्मणाक विडो खावपाक दितात. उद्यापनाच्या दिसा ब्राह्मण दांपत्याची भांगराचें कमलाकार पानपूड. आडकातर, चुनो सुपाररेखातीर डबयो आनी विडयाचें साहित्य दान करतात.
हें व्रत केल्यार सौभाग्य, समध्दी, घोव आनी पूत हांचे सकट दीर्घायुश्य आदी मेळटा अशी ह्या व्रताची फलप्राप्ती सांगल्या. मकरसंक्रमणाच्या दिसा ह्या तांबूलदानाचें (विडयाचें) चड म्हत्व सांगलां. हो विडो बत्तीस पानांचो करतात. उद्यापनाच्या दिसा रातच्या पयल्या प्रहरांत गणपती, लक्ष्मीनारयण, उमामहेश्वर, ब्रह्मासावित्री, मदनरती आनी लोकपाल हांची पुजा करुन पुजा करुन तशेंच होमहवन करुन पांच वा सात ब्राह्मण दांमपत्यांक जेवण दितात आनी उपरांत शक्य जाता ते प्रमाण ताका विडयाच्या साहित्यान भरिल्लीं भांगराचीं, रुप्याचीं वा पितूळचीं आयदना दान करतात.
ಜೊಎಲ್ ಆಚೆಂ ಪುಸ್ತಕ್

Book of Joel.
ಹೆಂ ಪುಸ್ತಕ್ ದೋನ್ ವಿಭಾಗಾಂನಿಂ ವಾಂಟ್ಲಾಂ. ಪಯ್ಲ್ಯಾ ವಿಭಾಗಾಂತ್ ತಳ್ ಆಕ್ರಮಣ್ ಕರುನ್ ಜುದಾಚೊ ಇಬಾಡ್ ಕರ್ತಾತ್. ಹ್ಯಾ ಪಾಸತ್ ಮಾಗ್ಣೆಂ ಆನಿ ವಿಲಾಪ್ ಕರುಂಕ್ ಉಲೊ ಕೆಲಾ. ಹಾಕಾ ಸರ್ವೆಸ್ಪರ್ ಜಬಾಬ್ ದಿತಾ ಆನಿ ಸಂಕಶ್ಟ್ ಬಂದ್ ಜಾವ್ನ್ ಸುಭಾಂ‌ಪಣ್ ಪರತ್ ಯೆತಲೆಂ ಮ್ಹಣ್ ಭಾಸ್ ದಿತಾ; (1/2-2/27). ದುಸ್ರೊ ಭಾಗ್ ರಾಷ್ಟ್ರಾಂಚಿ ಮನ್ಸುಬಿ ಜಾತಲಿ ಆನಿ ಇಸ್ರಾಂಎಲಾಚೆಂ ಆನಿ ಸರ್ವೆಸ್ಪರಾಚೆಂ ಜೈತ್ ಜಾತಲೆಂ ಮ್ಹಣ್ ಸಾಂಗ್ತಾ (ಒವ್. 3-4). ಸರ್ವೆಸ್ಪರಾಚ್ಯಾ ದಿಸಾಚಿ ಖಬರ್ ಆನಿ 3-4 ಅವೆಸ್ವರಾಚೊ ವಿಶಯ್ ಹ್ಯಾ ದೊನುಯ್ ಭಾಗಾಂಚೊ ಎಕ್ಚಾರ್ ಸಾಂಬಾಳ್ಟಾ (1/15; 2/1-2. 10-11). ತಳ್ ಜಾವ್ನ್ ಆಸಾತ್ ಸರ್ವೆಸ್ಪರಾಚಿ ಫೌಜ್, ಜಾಂಕಾಂ ಸರ್ವೆಸ್ಪರಾಚೆಂ ಫರ್ಮಣ್ ವೆವ್ಹಾರಾಂತ್ ಘಾಲುಂಕ್ ಪಾಟಯ್ಲ್ಯಾತ್. ಹ್ಯಾ ವರ್ವಿಂ ಸರ್ವೆಸ್ಪೊರಾಚೊ ದೀಸ್ ಯೆತಲೊ ಆನಿ ಸಗ್ಳಿಂ ಮಾಗ್ಣೆಂ ಆನಿ ಮನ್ ಬದ್ಲಪ್ ಕರುನ್ ಸೊಡೊಣ್ ಅಣ್ಭವ್ತಲಿಂ.
ಪಯ್ಲ್ಯಾ ಆನಿ ದುಸ್ರ್ಯಾ ಅವೆಸ್ವರಾಂತ್ ಪ್ರಾಚಿತಾಚ್ಯಾ ಸೇವಾಧರ್ಮಾಚಿ ಖೆರೀತಾಯ್ ಆಸಾ ಆನಿ ﻿ ಭೊಗ್ಸಣ್ಯಾಚೆ ಭಾಸಾವ್ಣೆಂ ತೆ ಸೊಂಪ್ತಾತ್. ದೆಖುನುಚ್ ಜ್ ಎಲ್ ಪ್ರವಾದಿ ಎಕಾ ಮಂದಿರಾಂತ್ ಆಪ್ಲೆಂ ಮುನ್ಯಾರ್‌ಪಣ್ ಚಲಯ್ತಾಲೊ ಮ್ಹಣ್ ಕಳುನ್ ಯೆತಾ.
ದೆವಾಚೆ ಪರ್ಜೆಚೆರ್, ಆತ್ಮ್ಯಾಚೆಂ ಸುಭಾಂ‌ದೆಣೆಂ ಧಾಡ್ತಲೊಂ (3/1-5). ಜಾವ್ನ್ ಆಸಾ ಮೈಜೆಸಾಚ್ಯಾ ಮಾಗ್ಣ್ಯಾಂಕ್ ಜಬಾಬ್ (ಲೋಕ್. 11/29). ಜೇದನಾ ಕ್ರಿಸ್ತಾಚ್ಯಾ ಶಿಸಾಂಚೆರ್ ಆತ್ಮೊ ದೆಂವ್ತಾ ತೇದನಾ ಹೆಂ ಭಾಕೀತ್ ನವ್ಯಾ ಕರಾರಾಂತ್ ಸಾಕಾರ್ ಜಾತಾ. ಪೆದ್ರು ಹ್ಯಾ ವಿಶಿಂ ಆಕ್'ಖೊ ಉತಾರೊ ವಾಚುನ್ ಸಾಂಗ್ತಾ : (ದ್.ಇ.2, 16/21), ಜ್ ಎಲ್, ಪನ್ನಾಸಾವ್ಯಾ ದಿಸಾಚೊ ಪ್ರವಾದಿ. ತೊ ಮನ್ ಬದ್ ಲಪ್ ಕರುಂಕ್ ಉಲೊ ಮಾರ್ತಲ್ ಯ್ ಪ್ರವಾದಿ. ತಶೆಂಚ್ ತೊ ಉಪಾಸ್ ಆನಿ ಮಾಗ್ಣೆಂ ಕರುಂಕ್‌ಯ್ ಉಲೊ ಮಾರ್ತಾ
पेद्रु पाउल ब्राज कुर्रेय आर्फोसु

पेद्रु पाउल ब्राज कुर्रेय आर्फोसु
शिक्षण.
एक नामनेचो कोंकणी पत्रकार बापायचें नांव रॉक आनी आवयचे नांव क्लाऊन पाशेको. मार्च 1918 वर्सा तांणे मुंबय विद्यापिठाची कृषी विज्ञानाची पदवी मेळयली. बरे गूण मेळिल्लयान पुण्याच्या शेतकी महाविद्यालयांत ताचें नांव मानादिकांचे वळेरेंत आसा.
जिविताची वाट.
1918 वर्सा गोंयच्या कृषी आनी रान खात्यांत ताका नोकरी मेळ्ळी. 1918 ते 1931 वर्सामेरेन ताणें असोळणें गांवचो शासक म्हूण वावर केलो. उपरांत तो तेरसैरा सिरकूनश्क्रिसांव आग्रीकोला, मडगांव (Terceira Circunscricao Agricola) हे संस्थेचो मुखेल जालो. 30 वर्सां नोकरी केल्या उपरांत 1949 वर्सा तो निवृत्त जालो.
पुरस्कार.
1919 वर्सा तेन्नाच्या गोंयच्या कृषी आनी रान खात्याच्या निर्देशकान ताका ऊं गनेज सॅति पॅस इ सॅति काबेसश (Um Ganez de sete pes e sete Cabecas) (सात पांयांचो आनी सात तकल्यांचो गणेश) अशें म्हूण ताचो भोवमान केलो.
भारताचें पीक वाडोवपाचे नदरेन ताणें बरेच प्रयोग केले. असोळणें, वेळ्ळी आनी आंबेली गांवांनी सरकारी जमनींत ताणें माडाच्या पिकाची उदरगत केली. नाल्लाचे उदरगतीच्या संस्कृतीक, वेपारी आनी उद्येगीक आंगांचो अभ्यासाक लागून गोंयच्या गवर्नर जनरलान ताचो भोवमान केलो. ताणें बरयल्लो प्रबंध पुस्तकरुपान उजवाडाक आयलो. शेंतवडीचीं उपकरणां, रसायनीक सारीं, कीटकनाशकां आनी शेतवडीच्या मळार यांत्रिकीकरण करपांत ताचो म्हत्वाचो वांटो आसा. 1941 ते 1947 वर्सा मेरेन सालसेत नगरपालिकेचो अध्यक्ष ह्या नात्यान ताणें घाण आनी कोयरा पसून सारें करपाची पध्दत सुरू केली. ताणें देवी, रॅबिज ह्या दुयेसां आड खर उपाय येवजण केली आनी मडगांव शारांतली येरादारी वेवस्था गटार वेवस्था सुदारली.
तो खर राष्ट्रवादी आशिल्लो. 1950 आनी 1960 वर्सा अ व्हीद (A Vida) ह्या पोर्तुगेज खबरापत्रा खातीर ताणें बरपावळ केल्या.
1962 वर्सा ताणें गोंयच्या कोंकणी भाशा मंडळाची थापणूक केली आनी मंडळाचो संस्थापक अध्यक्ष जालो. ह्या मंडळा वरवीं ताणें कोंकणी कार्यकर्त्यांचो एक पंगड तयार केलो आनी कोंकणी भास आनी साहित्य हांचे उदरगतीक हातभार लायलो. 1962 वर्सा मडगांवां भरिल्ले आठवे कोंकणी परिशदेचो तो येवकार अध्यक्ष आशिल्लो.
उगडास कर एह मारये

उगडास कर एह मारये.
The Memorare
एह भव कनवाळे आंकवार मारये, उगडास दर कि कोण तरी तुजो आसरो घेवंक धांवलोलो, तुजो आधार मागूंक, आनी तुजी मजत सोदूंक घेलोलो, तुज्या हातांतलो आलाशिरो घेनास्तना उरला म्हण केदनांच आयकुंक येवंक ना. ह्या भरवानश्यान रावून, हांव तुज्या गोपांत धावून येतां, एह आंकवारींचे आंकवारी, माये म्हजे, तुजे मुकार उभो रावतां, एह देवाच्या, पुताच्या माये, म्हज्या मागण्याची बेपर्वा करूं नाका, पून दया करुन तें आयकून घे आनी फळादीक कर.
आमेन
पळेयात.
Ugddas Kor Eh Marie - Memorare
यदुवंश

भारतांतलो एक प्रचीन पुराणीक वंश. वैदिक वाङ्मयांत ह्या वंशाचो उल्लेख आर्यांच्या पंचजनांत केला. यदुवांगडाच तुर्वशाचें नांव जोडप जालां. उपरांतच्या वाङ्मयांत चंद्रवंशांतलो राजा ययाती आनी शुक्राचार्याची धुव देवयानी हांचेपसून जल्माक आयिल्ल्या दोन पुतांतलो पयलो पूत म्हणू्न यदूचो उल्लेख मेळटा.
ययातीन आपलें साम्राज्य पांच पुतांमदीं(देवयानीचे दोन आनी शर्मिष्ठेचे तीन) वांटून दिलें. तेन्ना चर्मण्वती, वेत्रवती आनी शुक्तिमती हांच्या देगांवयलो प्रदेश यदूक मेळ्ळो. तांचे वंशज यादव हांणी फुडें आपल्या राज्याचो विस्तार शशबिंदूचे कारकिर्दींत उदेंतेक आनी उत्तरेक केलो. यादवांनी गुजरात काठेवाडांतल्या आर्येतरांक धांवडावन थंय आपली सत्ता स्थापली.
यदुक कोष्ट आनी सहस्त्रजित अशे दोन पूत आशिल्ले. कोष्टासावन जाल्ल्या वंशाक यादव आनी सहस्त्रजितासावन जाल्ल्या वंशाक हैहय अशीं नांवां पडलीं. हैहयांनी माहिष्मती म्हळ्यार पयलींच्या इंदूर संस्थानांतल्या महेश्र्वर हांगा आपली राजधानी केली.
यादववंशी विदर्भ राजान दक्षिणेंत येवन आपल्याच नांवान उपरांत नामना मेळिल्ल्या विदर्भ प्रदेशाचेर आपलो शेक बसयलो. ताका क्रथ आनी कैशिक अशे दोन पूत आशिल्ले. आपल्या ह्या दोनूय पुतांभितर राजान विदर्भाची वांटणी केली, पूण उपरांत त्या दोन विभागांचें एकीकरण जातकच विदर्भाक क्रथकैशिक हें नांव रूढ जालें.
उत्तर भारतांत, मथुरेक यादवांचें राज्य आशिल्लें. थंयच्या कंस राजान, मगधाच्या जरासंघ राजाक आपली धूव दिल्ली. कंस राजा प्रजेक त्रास करतालो म्हणून कृष्णान ताचो वध केलो आनी ताच्या जाणटया बापायक, उग्रसेनाक गादयेर बसयलो. जरासंधान मथुरेचेर खूब घुरयो घाल्यो, तेन्ना यादवांनी काठेवाडांत प्रयाण करून द्वारकेक आपली राजधानी केली. यादव साम्राज्याच्या हेर विभागांचेर भजमान, देवावृध, अंधक आनी वृष्णी अशे सात्वत भीमाचे पूत राज्य करताले. वृष्णीच्या वंशांतल्या शूर नावाच्या राजाक मारीषा हे भोजवंशी राजकन्येपसून वसुदेव हो पूत आनी पृथा, श्रुतदेवा आनी श्रुतश्रवा ह्यो धुवो जाल्यो. पृथेक, कुंतीभोज राजान आपली धूव मानिल्ल्यान कुंती अशें नांव पडलें. तिचें लग्न पंडु राजाकडेन जालें. श्रुतश्रवाचें बुंदेलखंडाचो राजा दमघोष हाचेकडेन लग्न जालें आनी तिका शिशुपाल हो पूत जालो. वसुदेव, कुकर देशाचो राजा देवक हाचे देवकी नांवाचे चलयेकडेन लग्न जालो आनी ताका बलराम आनी कृष्ण हे दोन पूत जाले. कृष्णाची भयण सुभद्रा हिचेकडेन अर्जुनाचें लग्न जालें. ताचो पूत अभिमन्यू हाका भारतीय झुजांत मरण आयलें आनी उपरांत ताचो पूत परीक्षित हस्तिनापूरचे गादयेर बसलो.
भारतीय झुजाच्या कांय काळा उपरांत द्वारकेच्या यादवांभितर बंडाळी मातून तातूंत सगळ्यांचो नाश जालो. तेन्ना वनांत वचून ध्यानस्थ बशिल्ल्या कृष्णाक हरण समजून एका व्याधान बाण मारतकच कृष्ण निजधामाक गेलो. उपरांत फाटल्यान उरिल्ल्या वज्र नांवाच्या नातवाक पांडवांनी मथुरेचे गादयेर बसयलो